
Beltéri mobil rádióhálózatok optimalizálása

A telekommunikációs szektorban napjaink legnagyobb technológiai újdonsága az
ötödik generációs (5G) mobil hálózatok. Ezen hálózatok, mind maghálózati, mind a
rádiós hozzáférési hálózatban különböznek a korábbi generációs mobilhálózatoktól.
Tervezés során ezeket az eltéréseket szükséges figyelembe venni. A mobil rádióhálózatok
fejlődésével a pikocellák kialakítása különösen fontos kutatási és rádióhálózat tervezési
feladat. A TDK dolgozatban a mobilhálózatok – különösen ötödik generációs
mobilhálózatok – rádiós hozzáférési hálózatának tervezésével foglalkozom, beltéri
környezetben.
A dolgozatban bemutatásra és összehasonlításra kerülnek a második, harmadik,
negyedik és ötödik generációs mobil rádiós hozzáférési hálózatok teljesítmény mérleg és
dimenzionálás számításai. Egy ilyen hálózat tervezésekor célszerű első lépésként ezen
számításokat elvégezni.
Ezek után a legfontosabb empirikus és félempirikus beltéri hullámterjedési
modelleket (Motley-Keenan modell, egyszeres meredekségű modell [One Slope Model],
kettős meredekségű modell [Dual Slope Model], lineáris csillapítású modell [Linear
Attenuation Model], particionált modell [Partitioned Model], ITU [ITU-R P.1238 Indoor
Model] modell) összevetem a determinisztikus sugárút keresés alapú terjedési modellel a
700MHz-4GHz frekvenciasávban. Az elméleti vizsgálatok mérésekkel kerülnek
alátámasztásra. A vizsgálatok alapján a cél javaslatot tenni félempirikus beltéri
hullámterjedési modell alkalmazására a 3.6GHz-es frekvenciasávban.
Tanulmányozásra kerül továbbá a Genetikus Algoritmuson alapuló optimalizálás
alkalmazhatósága. Az alkalmazhatóság lefedettség és forgalom szempontokból
vizsgálom meg, optimális beltéri mobil rádiós hozzáférési hálózat kialakítása céljából.



